แนวโน้มดัชนีเช้าแกว่งแคบ
นักวิเคราะห์ฯคาดตลาดหุ้นไทยเช้านี้แกว่งไซต์เวย์ในกรอบแคบ  พร้อมให้กรอบแกว่ง 1,040-1,050 จุด
31 ส.ค. 2554

นักวิเคราะห์ฯคาดตลาดหุ้นไทยเช้านี้แกว่งไซต์เวย์ในกรอบแคบ  พร้อมให้กรอบแกว่ง 1,040-1,050 จุด          นายภาดล วรรณรัตน์ ผู้อำนวยการฝ่ายวิเคราะห์หลักทรัพย์ บล.กิมเอ็ง(ประเทศไทย) กล่าวว่า ตลาดหุ้นไทยเช้านี้คาดว่าจะแกว่งไซด์เวย์ในกรอบแคบเพื่อรอปัจจัยใหม่ แต่ตลาดฯก็น่าจะได้แรงหนุนจากนักลงทุนต่างชาติกลับมาซื้อสุทธิ และคงจะรอดูตัวเลขเศรษฐกิจของไทยที่ธนาคารแห่งประเทศไทย(ธปท.)จะประกาศออกมาในวันนี้          สำหรับตลาดหุ้นอื่นในภูมิภาคเอเชียเช้านี้ส่วนใหญ่แกว่งในแดนลบเล็กน้อย แม้ว่าตัวเลขเศรษฐกิจของสหรัฐฯเมื่อคืนออกมาไม่ดี แต่ก็ยังสามารถทำให้ดาวโจนส์ปิดบวกได้ เนื่องจากตลาดฯกำลังเก็งว่าธนาคารกลางสหรัฐฯ(เฟด)น่าจะออกมาตรการมาในวันที่ 20-21 ก.ย.นี้   พร้อมให้กรอบการแกว่งไว้ที่ 1,040-1,050 จุด